Другая выстава з цудоўнай назвай “Мінск! Маё ты ранне, і маё каханне, і вечар сіні мой” прысвечана 950-годдзю з дня нараджэння нашага роднага горада. Гэта выстава Васіля Кулікова, прафесійнага фатографа, які працаваў шмат гадоў у сродках масавай інфармацыі, каля 15 год супрацоўнічае з рознымі кніжнымі выдавецтвамі ў якасці фотакарэспандэнта. Васіль – сапраўдны майстар сваёй справы, заўсёды умее адшукаць той непаўторны вобраз, які адпавядае індывідуальнасці і непаўторнасці фотаздымка. У экспазіцыі віды паркаў і сквераў, будынкі тэатраў, кінатэатраў і бібліятэк, цікавыя панарамныя здымкі нашага прыгожага горада з вышыні птушынага палёту.